Spekter. 70 let Zbirke UGM
2024-02-02 00:00 - 2024-12-30 00:00 (Europe/Paris) | Maribor center / Umetnostna galerija Maribor (Strossmayerjeva 6, Maribor)
Na veliki novi razstavi v Umetnostni galeriji Maribor razpiramo spekter pogledov, pozicij, oblik v umetniških delih iz Zbirke UGM in v umetnosti razstavne dejavnosti same.
Otvoritev: petek, 2. februar 2024, 19.00
2. februar 2024–3. december 2025
Kakor umetniško delo tvorijo številni elementi, ki jih z uporabo veščin in orodij v harmonije spretno kombinirajo in soočajo njihovi avtorji in avtorice, je tudi razstava umetniška forma sama zase, ob snovanju katere veljajo načela, sorodna snovanju umetniškega dela – kjer so umetniška dela sestavni elementi konglomerata celote.
»Le čevlje sodi naj kopitar. Po izobrazbi nisem umetnostni zgodovinar, temveč industrijski oblikovalec, zato sem v vlogi avtorja postavitve primarno posegal po ključih formalizma – barve, teksture in oblike – kriterijih, ki so po definiciji del moje profesionalne domene. Osrednje vodilo pri postavitvi razstave, od izbora do načina predstavitve del, prostorskih intervencij (barve in obloge sten, način okvirjanja in obešanja), je preizpraševanje ideje standarda.« — David Tavčar
Umetnostna galerija Maribor v letu, ko praznujemo 70 let, vabi k obisku nove občasne postavitve naše zbirke. Tokratno postavitev je zasnoval oblikovalec David Tavčar, ki je v preteklem letu prečesal Zbirko UGM in iz nje izbral več kot 250 umetnin, ikoničnih, manj znanih ali prvič razstavljenih, ter jih v sedmih sobanah in dveh dvoranah postavil v razgibano avtorsko doživetje.
Umetnostna galerija Maribor od leta 1954 domuje v palači na Strossmayerjevi ulici, ki zaradi prostorskih omejitev ne dopušča sočasne stalne postavitve zbirke in velikih občasnih razstav. Ta izziv v galeriji že vrsto let premagujemo tako, da na občasnih postavitvah Zbirke UGM v vedno novih konstelacijah del in načinih predstavitve ponudimo svež premislek o naši zbirki ter zgodovini umetnosti preteklega stoletja v mestu, regiji in Sloveniji.
Če je kuratorka Nadja Gnamuš pred desetimi leti na razstavi 60! Panorama zasnovala postavitev zbirke okoli vsebinskih in tematskih sklopov (osebno, umaknjeni subjekt, kulturne krajine in politično), pred štirimi leti pa smo 100+ vrhuncev iz Zbirke UGM postavili v kronološkem in slogovnem zaporedju, se Spekter osredotoča na formalne aspekte vizualne umetnosti: barva, oblika, material, tekstura, kompozicija. Prav tako smo v pričakovanju širitve v nove razstavne prostore na Rotovškem trgu posebno pozornost namenili prostorom našega do sedaj edinega domovanja in z oblikovalskimi konturami izpostavili najbolj značilne in karizmatične poteze palače na Strossmayerjevi. Pod taktirko Davida Tavčarja so prostori Umetnostne galerije Maribor postali prizorišča razstavljalskih eksperimentov in interpretacij zgodovinskih oblik postavitev umetnosti: od salonskega principa, principa bele kocke, do skicoznih postavitev in povsem originalnih novih form.
Oblikovalec David Tavčar je prodoren mlad oblikovalec, znan zlasti po oblikovanju tekstila za mednarodne modne hiše in podjetja s tradicijo, interierjih in lastni blagovni znamki. V oblikovanju ga odlikuje sproščena in igriva poteza risbe z roko, smisel za humor in neizčrpen vir referenc na zgodovino umetnosti, obrti in oblikovanja. Tavčar podobe niza v zaporedja in mreže ter tako ustvarja prepoznavne vzorce, ki od bližnjih detajlov do učinka od daleč tvorijo kompleksno in suvereno celoto. Umetnostna galerija Maribor je Tavčarju, kot izrazito svojstvenemu connoisseurju umetnosti, zaupala in podala carte blanche, da s svojim pogledom in uporabo del iz Zbirke UGM splete bogato tapiserijo formalnih umetnostnih asociacij in konverzacij.

Povezava do originalnega članka

Maribor je naš!
2024-02-21 00:00 - 2024-11-30 00:00 | Maribor center / Muzej narodne osvoboditve (Ulica heroja Tomšiča 5), Fotografski muzej (Koroška 19), Trafika – Muzej za enega (Trg revolucije)
Z nastankom jugoslovanske države je Maribor postal pomembno obmejno mesto. Predstavljal je severozahodna vrata Jugoslavije v svet. Mesto je postalo prometna os med Alpami in Beogradom ter ostalim Balkanom kot tudi med Dunajem in Trstom.
Leta 1910 je v Mariboru živelo 27.994 prebivalcev v 1269 stanovanjskih objektih. Leta 1921 se je število prebivalcev povečalo na 30.739 prebivalcev, stanovanjskih poslopij v mestu pa je bilo že 1455. Ob zadnjem štetju prebivalstva v Kraljevini Jugoslaviji leta 1931 je v Mariboru živelo 33.921 ljudi, število stanovanjskih nepremičnin pa je naraslo na 1834. Kot nov dejavnik mariborskega prebivalstva so med letoma 1918 in 1941 nastopili Primorci, ki so jugoslovanskemu Mariboru s svojo značajsko neposrednostjo vtisnili nov pečat.
Med januarjem 1919 in aprilom 1921 so mestno upravo v Mariboru vodili vladni komisarji dr. Vilko Pfeifer, nato pa dr. Josip Leskovar in za njim še Ivo Poljanec. Prve občinske volitve so bile razpisane za 26. april 1921. Največ glasov so prejeli socialisti, iz njihovih vrst so izvolili tudi župana Viktorja Grčarja. Spodnještajerski Nemci se prvih občinskih volitev v Mariboru niso udeležili. Izid prvih občinskih volitev v Mariboru in okoliških občinah, kjer so tudi zmagali socialisti, je bil precej drugačen kot v drugih slovenskih občinah.
Druge občinske volitve so bile 21. septembra 1924. Klerikalci Slovenske ljudske stranke in liberalci Jugoslovanske demokratske stranke so skupaj z Narodno socialistično stranko nastopili na občinskih volitvah v Mariboru kot Narodni blok. Samostojno so šli na volitve mariborski Nemci z Domačo gospodarsko stranko. Narodni blok je na drugih občinskih volitvah dobil 32 mandatov. Nemci in socialistična stranka so vsak dobili po štiri mandate v občinskem odboru, komunistična delavska skupina pa en mandat. Novi župan je postal predstavnik Slovenske ljudske stranke dr. Josip Leskovar.
Zadnje občinske volitve med obema vojnama so bile leta 1927. S 14 mandati je zmagala Slovenska ljudska stranka, takoj za njo so bili socialisti z 12 mandati. Šest mandatov je dobila Jugoslovanska demokratska stranka, pet pa Domača gospodarska stranka Nemcev. Mestni svet je 24. januarja 1928 za župana izvolil dr. Alojzija Juvana iz vrst Slovenske ljudske stranke. V zadnjem izvoljenem občinskem odboru so kot mestni odborniki sedeli že vsi bodoči župani in podžupani (dr. Alojzij Juvan in Franjo Žebot iz Slovenske ljudske stranke ter dr. Franjo Lipold iz Jugoslovanske demokratske stranke).
Ob uvedbi kraljeve šestojanuarske diktature leta 1929 je bil razpuščen tudi mestni občinski svet. Že čez nekaj dni je veliki župan Mariborske oblasti postavil novo občinsko upravo z županom dr. Alojzijem Juvanom. Kasneje ga je nasledil liberalec dr. Franjo Lipold. Do konca Kraljevine Jugoslavije mestna občina ni mogla imeti drugačne politične usmeritve, kot je bila tista v državi.
Zadnja, največja sprememba v sestavi organov mestne občine, se je zgodila jeseni 1935, ob spremembi vlade v Beogradu, ko je postal ban Dravske banovine dr. Marko Natlačen iz Slovenske ljudske stranke. Takrat so v Mariboru mestno občino z večino mestnih svetnikov prevzeli pristaši klerikalne stranke. Župan je ponovno postal dr. Alojzij Juvan, podžupan pa Franjo Žebot.
Med letoma 1918 in 1941 je na upravni razvoj mestne občine negativno vplivalo dejstvo, da je Maribor proti svoji volji, kot edina mestna občina v Jugoslaviji, ostajal v občinskih mejah, ki jih je določil zakon o občinah iz leta 1850. Njegova predmestja so še naprej ostajala samostojne občine.

Povezava do originalnega članka

StopTrik poziv za prijave 2024 je odprt!
2024-04-17 00:00 - 2024-07-10 00:00 | Splet
Do 10. 7. 2024, splet
StopTrik poziv za prijave 2024 je odprt!
StopTrik MFF, mednarodno praznovanje umetnosti stop animacije in eksperimentalne animacije, poziva k oddaji prispevkov!

14. izvedba festivala prihaja jeseni v Maribor (25. – 29. 9. 2024) in Lodž (5. – 8. 12. 2024), upamo, da bo vaš film eden izmed tistih, ki si ga bomo lahko ogledale_i v Mednarodnem tekmovalnem programu: stop animacija, Mednarodnem tekmovalnem programu: Borderlands ali v sekciji Panorama (netekmovalni program). Letos nadaljujemo z Mednarodnim tekmovalnim programom: Stop animacija za otroke, kjer bo mlado občinstvo uživalo v vaših filmih in odločalo o nagradah.

Filmi, ki jih lahko prijavite, morajo biti izdelani v tehniki stop animacije in/ali kombinirati stop animacijo z drugimi filmskimi izraznimi sredstvi, so nastali po 1. januarju 2022 in ne smejo trajati več kot 30 minut.

Prijavite se s svojim animiranim filmom, preberite POGOJE IN PRAVILA, POLITIKO ZASEBNOSTI IN DOVOLJENJE ZA OBDELAVO PODATKOV ter do 20. 7. 2024 izpolnite PRIJAVNI OBRAZEC.

* Besedilo poziva, pogoji in pravila, politika zasebnosti in dovoljenje za obdelavo podatkov ter prijavni obrazec so v angleškem jeziku.

Povezava do originalnega članka

Ema Širec / MEAT
2024-04-26 - 2024-05-31 | Galerija Tkalka
Ema Širec’s photographs present humans as pieces of meat ready to be sold on the neoliberal market, and the exhibition as a whole can be understood as a critique of anthropocentrism presented through a multimedia approach: video, sound, and sculpture. The artist usually tests the concept of her series in several media to follow the series’ development and their limits, and through this, she ensures a well-rounded message. The combination of the visual, the haptic and the auditory aims to go beyond bare observation, where the viewer could distance themselves simply as a voyeur of suffering and establish a moral stance that separates them from the presented issue. Touching the artworks is not forbidden, as the activation of the various senses makes passivity towards the concept and the artworks themselves impossible. An intensified atmosphere of an absurd environment is created, interpreted through photographs of a human body wrapped in foil, the sound of a dog gnawing on bones, the soft sculpture of a piece of animal flesh, and the bones themselves. The juxtaposition of animal meat products and the human body creates the blurring of boundaries between artificially created hierarchies of beings in an age where supposed human progress is accompanied by increasing levels of dehumanization.
The body wrapped in foil has no identifiable characteristics. We cannot assign it a gender, an age, a race – which further dehumanizes the human figure and allows us to project our own identity onto it. Where the motif borders on abstraction, we no longer perceive it as the human body and so we associatively recognize it as a collection of wrapped tissue – flesh that could belong to almost any biological species.

Marina Caneve / Na tla med živali
2024-04-26 00:00 - 2024-05-26 00:00 | Maribor center / UGM Kabinet (Strossmayerjeva ulica 6, Maribor)
Italijanska umetnica Marina Caneve v projektu Na tla med živali raziskuje protislovnosti človekove dominacije nad naravo, in napetosti, ki izhajajo iz njegovega odnosa z živalmi.
Marina Caneve / Na tla med živali
Spremljevalno okolje EKO 9
UGM Kabinet, Strossmayerjeva ulica 6, Maribor
26. april–26. maj 2024
Otvoritev: petek, 26. april 2024, 19.00
Kurator: Daniele De Luigi (FMAV – Fondazione Modena Arti Visive)
Italijanska umetnica Marina Caneve v projektu Na tla med živali raziskuje protislovnosti človekove dominacije nad naravo, in napetosti, ki izhajajo iz njegovega odnosa z živalmi. Izhodišče projekta je študija o mreži ekoloških koridorjev, ki jih podpira Evropska unija v sklopu projekta Natura 2000, ki je namenjen ohranjanju favne, flore in biotske raznovrstnosti.
Marina Caneve je v okviru projekta fotografirala tudi na območju več ekoloških koridorjev v Sloveniji, med drugim v Slovenskih goricah in na Goričkem. Pri tem je sodelovala z Družbo za avtoceste v Republiki Sloveniji in Vidrinim raziskovalnim in turističnim centrom Aqualutra v Križevcih.
V omrežje Natura 2000 so vključeni najdragocenejši in najbolj ogroženi habitati in vrste na območju vseh držav članic Evropske unije. Gre za nadnacionalni komunikacijski sistem, ki presega politike posameznih držav članic na področju meja in postavlja ekološki premislek na prvo mesto. Mostovi so eden od pomembnejših delov infrastrukture omrežja Natura 2000, saj živalim olajšajo premagovanje arhitekturnih ovir, kot so (avto)ceste. Njihovo gibanje obenem nadzorujejo in spremljajo številne varnostne kamere in ograje, kar postavlja njihovo navidezno svobodo gibanja pod vprašaj.
Marina Caneve s pomočjo fotografije, video instalacij in interdisciplinarnega raziskovalnega dela na vizualno kompleksen način povezuje infrastrukturo za divje živali, pokrajine zaščitenih območij in posnetke, ki jih ustvarijo videonadzorni sistemi, in jih preplete z referencami na paradigme zahodne kulture o človekovi vlogi v svetu narave. Pri tem z vidika vizualne ekokritike obravnava nekatera ključna vprašanja, kot so meje, migracije in svoboda gibanja, pravice živali, ohranjanje ekosistema in nenazadnje možnost ponovnega razmisleka o človekovem antropocentrizmu.
Projekt podpira Direzione Generale Creatività Contemporanea (Generalni direktorat za sodobno ustvarjalnost ) italijanskega Ministrstva za kulturo v okviru programa Italian Council (12. izdaja, 2023).

Povezava do originalnega članka

Samostojna razstava Vuka Ćosića
2024-04-26 18:00 - 2024-05-25 18:00 | Maribor center / artKIT (Glavni trg 14, Maribor)
Odprtje samostojne razstave Vuka Ćosića: Dragi Karl
Vljudno vabljeni na odprtje samostojne razstave Vuka Ćosića Dragi Karl, ki bo v petek, 26. aprila 2024, ob 18. uri v razstavišču artKIT.
Na pobudo in s posredovanjem berlinske galerije Digital Art Museum je leta 2011 bilo vzpostavljeno avtorsko sodelovanje med Karlom Lagerfeldom in Vukom Ćosićem. Ob izidu knjige The Little Black Jacket je bil namen narediti komplementarno spletno mesto. Po prvih pripravah je projekt ustavljen in nikoli ni bil objavljen.
Na tej razstavi prvič javno predstavljamo serijo štirinajstih podob, ki so nastale med tem sodelovanjem.

Povezava do originalnega članka

Razstava Kvir telo
2024-04-27 00:00 - 2024-05-31 00:00 | Maribor center / Kulturni inkubator (Koroška cesta 18, Maribor)
Razstava mladih umetnikov LGBTQIA+ scene.
V razstavišču Kulturnega inkubatorja bo v soboto, 27. aprila 2024, ob 19. uri vrata odprla razstava Kvri telo.
Pripravilo jo je šest avtorjev, kuratorka je Ema Širec. Čeprav naslov razstave – Kvir telo – na prvi pogled naslavlja dokaj odprto temo, je to ravno smisel. Svoja dela namreč razstavljajo avtorki, ki predstavljajo slovensko kvir sceno na različne načine, izražajo se skozi različne tehnike. S tem se hkrati odpira neko novo poglavje o slovenskih razstavah s podobno tematiko.
Razstava bo na ogled do 31. maja 2024.

Povezava do originalnega članka

[Kulturni inkubator] Razstava Kvir telo
2024-04-27 19:00 - 2024-05-31 15:00 | Kulturni inkubator
razstava
KVIR TELO
Sobota, 27. april 2024 // 19:00 // Kulturni inkubator

V razstavišču Kulturnega inkubatorja bo v soboto, 27. aprila 2024, ob 19. uri vrata odprla razstava Kvri telo. Ppripravilo jo je šest avtorjev, kuratorka je Ema Širec. Razstava bo na ogled do 31. maja 2024.
Čeprav naslov razstave – Kvir telo – na prvi pogled naslavlja dokaj odprto temo, je to ravno smisel. Svoja dela namreč razstavljajo avtorki, ki predstavljajo slovensko kvir sceno na različne načine, izražajo se skozi različne tehnike. S tem se hkrati odpira neko novo poglavje o slovenskih razstavah s podobno tematiko.
Namen razstave je slaviti raznolikost queer izkušenj, izzivati ​​družbene norme, ki obdajajo telesa in spolnost, ter spodbujati dialog o vprašanjih identitete, reprezentacije in sprejemanja.
Razstava predstavi medije, ilustracije, mešane tehnike s kolažem, fotografije in kiparstvo . Vsako umetniško delo ponuja edinstven pogled na queer telo in izpostavlja teme, kot so utelešenje, fluidnost, vidnost in odpornost.
Umetniki preučujejo zapletenost queer identitete in zastopanja ter obravnavajo vprašanja vidnosti, marginalizacije in izbrisa. Soočajo se s stereotipi in napačnimi predstavami ter ponujajo niansirane portrete queer teles, ki odražajo raznolikost preživetih izkušenj. Fluidnost spola in nebinarne identitete: Razstava slavi fluidnost spola in spekter nebinarnih identitet. Umetniki raziskujejo teme genderqueernessa, spolne dvoumnosti in spolne uspešnosti, s čimer izzivajo binarne konstrukte, ki vladajo tradicionalnim predstavam o moškosti in ženskosti.
Avtorji_ice: Petja Muck // Marijo Županov // Nal Kocjan // Dino Spahić // Jakob Golob // Jan Brovč
Kuratorka: Ema Širec

Povezava do originalnega članka

[MFRU 2024] Poziv k prijavi študentskih intermedijskih projektov
2024-05-08 00:00 - 2024-06-30 23:54 | MKC Maribor
30. Mednarodni festival računalniške umetnosti – MFRU 2024
Poziv k prijavi študentskih intermedijskih umetniških projektov za študentsko nagrado Mednarodnega festivala računalniških umetnosti v letu 2024
Javni zavod Mladinski kulturni center Maribor (MKC Maribor) deluje na področju umetnosti, kulture, mladinskega sektorja in upravljanja infrastrukture. Mednarodni festival računalniške umetnosti (MFRU), kot eden izmed festivalov, ki jih organizira javni zavod, bo letos oktobra praznoval 30. obletnico, z aktivnostmi, dogodki in vsebinami pa utemeljuje in občinstvu približuje zavedanje o naprednih in umetniških rabah računalniških in digitalnih tehnologij, ki nas dnevno obkrožajo.
Nagrade za najboljše intermedijske projekte študentov in študentk festival podeljuje že osmo leto. Objavljamo odprt poziv, s katerim vabimo študentke in študente, ki se v svoji praksi ukvarjajo oziroma povezujejo z intermedijsko in računalniško umetnostjo, k prijavi avtorskega intermedijskega projekta. Podelili bomo tri nagrade za najboljše študentske intermedijske projekte. Želimo, da služijo kot vzpodbuda za nadaljnjo umetniško ustvarjanje na tem področju umetnosti.
Pogoj za prijavo je status študenta in starost do dopolnjenega 29. leta.
Prijavitelj lahko prijavi največ en projekt. V primeru prijave večih projektov, bo strokovna komisija upoštevala prijavo, ki je bila oddana prva, vse ostale bodo zavržene.
PRIJAVA NAJ VSEBUJE:

kratek življenjepis avtorice oziroma avtorja s kontaktnimi podatki,
dokazilo o statusu študenta,
vsebinski opis umetniškega dela (do 500 besed),
foto, video in/ali drug vizualni material, ki reprezentira delo,
neobvezna, a zaželena priloga je portfolio s predstavitvijo vaših preteklih del
podpisana izjava avtorja oz. avtorice.

Na poziv se ne morejo prijaviti ožji družinski člani zaposlenih na MKC Maribor. Vloge teh prijaviteljev bodo zavržene.
Rok za prijavo je 30. junij 2024.
Prijava se pošlje na: sonja.gregorn@mkc.si in mfru@mkc.si.
Predvidoma bo podeljena ena glavna nagrada v bruto višini 400 EUR in dve v bruto višini 300 EUR. Avtor prvonagrajenega projekta bo dobil tudi samostojni razstavni termin v enem od razstavnih prostorov MKC Maribor v mesecu novembru 2025. Vsi trije nagrajeni projekti bodo predstavljeni v okviru 30. MFRU na skupinski razstavi v razstavnem prostoru v Mariboru, od 18. do 27. 10. 2024. MKC Maribor bo nagrajenim projektom omogočil predstavitev in promocijo avtorskih projektov.
MKC Maribor si pridržuje pravico do ne podelitve nagrad v primeru neveljavnih ali nekvalitetnih prijav. Pridržuje si tudi pravico zmanjšanja višine nagrad v primeru številčne prerazporeditve nagrad ali v primeru zmanjšanja sredstev financerjev.
Dodatne informacije so do 30. 6. 2024 dosegljive preko elektronskega naslova sonja.gregorn@mkc.si.
Podatke pridobljene v okviru poziva bomo skladno s Splošno uredbo o varstvu osebnih podatkov (GDPR) skrbno varovali in jih uporabili izključno za potrebe tega javnega razpisa ter jih uporabljali izključno za potrebe MKC Maribor.
Mladinski kulturni center Maribor,
zanj Marja Guček, direktorica

Povezava do originalnega članka

[Galerija Media Nox] Razstava Prelet
2024-05-08 18:00 - 2024-06-05 18:00 | Galerija Media Nox
razstava študentov akademije za likovno umetnost univerze v ljubljani
PRELET
8. maj – 5. junij 2024 // Galerija Media Nox
Otvoritev: 8. maj 2024 // 18:00
Razstavo Prelet so pripravili študentje dodiplomske in podiplomske stopnje študijske smeri Unikatno oblikovanje / steklo in keramika na Akademiji za umetnost in oblikovanje Univerze v Ljubljani (UL ALUO). Odprtje razstave bo v Galeriji Media Nox v sredo, 8. maja 2024, ob 18. uri, razstava pa bo na ogled do 5. junija 2024.
Na razstavi Prelet se bodo s svojimi deli predstavili študentje umetnosti in oblikovanja v steklu, smeri Unikatno oblikovanje, UL ALUO. Študentski projekti raziskujejo potencial dveh temeljnih materialov, stekla in keramike, v katerih raziskovanje izraznih možnosti se v času študija največ poglabljajo. Razstava ob preletu širine eksperimentov in iskanja možnih pristopov oblikovanja v materialih, opozarja na bogastvo konceptov in zgodb, ki jih lahko z razmislekom o karakteristikah materije prepletamo v diapazon likovnih rešitev. Te rezultirajo v oblikovalskih in umetniških produktih, v obliki skulptur, instalacij ter uporabnih objektih.
– prof. mag. Tanja Pak in doc. Kristina Rutar
Razstavljajo: Vanes Hrnčič // Kaja Kopitar // Tai Mav // Maja Miklavc // Jurij Smrečnik // Neža Mia Andlovič // Ana Azinovič // Natja Kavrečič // Špela Lemut // Maruša Penič // Nina Prunk // Tesa Štihec // Nika Horvat // Živa Vaukan
Mentorici: prof. mag. Tanja Pak in doc. Kristina Rutar

Povezava do originalnega članka

Vito Oražem in Lela B. Njatin: Signum punctum
2024-05-10 19:00 - 2024-06-08 14:00 | Maribor center / MMC KIBLA/KiBela, Ulica kneza Koclja 9, Maribor
Odprtje razstave Vita Oražma in Lele B. Njatin: Signum punctum
Vljudno vabljeni na odprtje razstave Vita Oražma in Lele B. Njatin Signum punctum, ki bo v petek, 10. maja 2024, ob 19. uri v prostoru za umetnost KiBela.
Ubesedene podobe in upodobljene besede. Črke in stavki, zgodbe in pogledi, studenci misli, izviri svetlobe. Čebri zavesti in posode spominov. Utrinki v mozaikih naše prepletenosti med predstavljivim in zamišljenim, stičišče neizrekljivega v središču zgodbe. Pripovedi. Sprehodi po stvarnosti in po pomnikih stvarjenja. Skozi prostor-čas, po prostorih čutenja in obstoja. Življenja. Slike. Znaki. Trenutki. Časni v preteklosti, brezčasni v sedanjosti. Hipni in ujeti. V vidno in izrekljivo. V obstoječe in gibljivo. V celovitost in enovitost.

Povezava do originalnega članka

SobaZaGosteMaribor: Konstruiranje oskrbe
2024-05-13 00:00 - 2024-06-16 00:00 | Maribor
13. 5. – 16. 6. 2024, Maribor
SobaZaGosteMaribor: Konstruiranje oskrbe

Med 13. majem in 16. junijem 2024 bo v okviru rezidenčne platforme SobaZaGosteMaribor, potekala raziskovalna umetniška rezidenca Constructing Care / Konstruiranje oskrbe. V Mariboru bo istočasno gostovalo pet mednarodnih umetnic in raziskovalk, in sicer: Eszter Kállay (Madžarska), Daria Khrystych (Ukrajina), Martyna Miller (Poljska), Vitória Monteiro (Brazilija–Avstrija) in Teri Szűcs (Madžarska). Vse ustvarjalke delujejo v različnih umetniških disciplinah in okoljih, tisto, kar jih povezuje, in kar je tudi glavni poudarek projekta Konstruiranje oskrbe pa je prav raziskovanje povezav med skrbstvenim delom in umetnostjo.

Skozi program projekta Konstruiranje oskrbe si bomo prizadevale preko umetnosti in kritične teorije na različne načine raziskati aktualna vprašanja vezna na pojem skrbstva. Cilj rezidence ni spodbujanje ustvarjanja novih, individualnih del, temveč skupno razmišljanje in načrtovanje sodelovanja za prihodnost. Obravnavale bomo vprašanja globalne krize skrbstva iz lokalne perspektive: od osebnih in medosebnih izkušenj s skrbstvom do političnih razsežnosti krize skrbstva kot so pomanjkanje ustrezne podpore držav, povezava med zaposlenimi v skrbstvenem delu in migracijami, feminizirano delo na področju skrbstva ter spolni vidiki nevidnega, neplačanega dela v skrbstvu. Rezidentke vabimo, da poskusijo odpreti trajnejši razmislek o tem, kako lahko ustvarjalne intervencije, na umetnosti temelječe raziskave in skupnostne umetniške prakse vplivajo na lokalne skupnosti in širšo družbo.

V obdobju trajanja projekta Konstruiranje oskrbe pripravljamo pester program, ki bo v veliki meri odprt za širšo javnost. Vabljeni govorci_ke in gostje_i bodo kustosi_nje, umetniki_ce in teoretiki_čarke, družboslovci_ke, aktivistke_i, socialne_i delavke_ci in predstavniki_ce sindikatov, tako iz mariborskega kot širše slovenskega prostora.

Napovedujemo tudi odprtje razstave avstralske umetnice Danice Knežević, ki bo 6. 6. 2024. Razstava Ritmi skrbi bo s fotografijami in performativnimi videi posredovala kompleksne izkušnje skrbstvenega dela in delila intimno, a politično angažirano znanje o položaju oskrbovalke_ca.

Povezava do originalnega članka

Razstava Natalije Juhart Brglez »Niti tu. Niti tam.«
2024-05-14 10:00 - 2024-06-08 00:00 | Maribor center / Galerija DLUM, Židovska ul. 10, Maribor
Otvoritev v torek, 14. maja 2024, ob 18. uri, v Galeriji DLUM, Židovska ul. 10, Maribor. Kuratorka razstave: Kristina Prah
»V svojih delih raziskujem urbani prostor. Analiziram ga skozi oči sprehajalca, ki se v določen kraj vrača in ga raziskuje skozi množico arhitekturnih posebnosti, geometrijskih struktur ali ornamentov. Posamezne zgoščene detajle kompozicijsko sestavljam s ponavljajočimi se geometrijskimi elementi v prostorsko zaokrožene panoramske ali vedutne celote, hkrati pa se spogledujem z ustvarjanjem prostora, kjer združujem in lomim več perspektiv in pogledov na enem mestu.«
Natalija Juhart Brglez, mag. prof. likovne pedagogike in mag. grafike
Razstava bo na ogled do 8. 6. 2024, od torka do petka, od 10. do 15. ure, ob sobotah, od 10. do 13. ure.

Povezava do originalnega članka

Zvonimir Florijančić: »Odnosi in simptomi«
2024-05-15 00:00 - 2024-05-30 00:00 | OBRAT
do 30. 5. 2024 med 13.00 in 18.00, OBRAT
Zvonimir Florijančić: »Odnosi in simptomi«
V četrtek, 9. 5. 2024, te ob 18.00 vabimo v OBRAT, prostor umetnosti in participacije na otvoritev razstave del, ki jih je tekom svojega dela in bivanja v Mariboru ustvaril naš ESE prostovoljec Zvonimir.

Razstava bo na ogled vsak delavnik med 13.0013.00 in 18.0018.00 do 30.30.5.5.2024.2024.

BesedeBesedeavtorjaavtorjaZvonimirjaZvonimirjaFlorijančića:Florijančića:

Preden sem v okviru Evropske solidarnostne enote prišel v Maribor na 10 mesečni prostovoljski projekt v Pekarno Magdalenske mreže sem študiral vizualno umetnost na Akademijo za umetnost in kulturo v Osjeku. Med študijem me je začela zanimati grafika, s katero sem se ukvarjal tudi tukaj v Mariboru. Veliko veselje sem našel v eksperimentiranju z različnimi materiali in kemikalijami, večinoma kovinami in kislinami ter v tehinkah, ki so temeljije na naravnih materialih. Zaradi pomanjkanja opreme za tiskanje sem našel zanimivo domačo tehniko grafike z želatino.

Želatinski tisk je tehnika monotipije, idealna za začetnike; je enostavna in vključuje le nekaj materialov: želatinsko ploščo, barvo in papir. Zanimiva se mi zdi zato, ker ima več možnosti za eksperimentiranje na vsakem koraku postopka, zame pa je najbolj zanimiv del kuhanje in priprava želatinskih plošč ter raziskovanje novih stvari, ki so povezane z mojim zanimanjem.

Na razstavi predstavljam dela, ki sem jih ustvaril med bivanjem v Mariboru in so plod mojega eksperimentiranja z novimi tehnikami in mediji. Najprej sem delal s fotografijami, ki sem jih posnel pred časom in so bile povezane z lepimi trenutki. Uporabljal sem jih predvsem za eksperimentiranje in prve poskuse želatinskega tiska. Pri nekaterih sem imel drugačen pristop, saj sem želel odkriti meje abstraktnega potenciala, zanimala me je pot tekočih in nepredvidljivih podob z nadaljevanjem, kjer so se končale. Najbolj sem užival v izdelovanju globokega tiska. Najprijetnejše je bilo prekinjanje procesa jedkanja z vodo, ki je dalo vedno drugačne rezultate in je bilo izjemno nepredvidljivo. Tu sem popolnoma izpustil nadzor nad svojim delom in prepustil vodi, da določa izdelek.

Med eksperimentiranjem sem začel razmišljati o stvareh, ki jih želim izraziti v svojem delu in ugotovil, da se moram osredotočati na vezi, ki so pomembne v mojem življenju. Prišel sem do zaključka, da je zame najpomembnejše, da obudim vez s sestro, s katero sva se oddaljila. Tehniko sem začel uporabljati na fotografijah iz najinega otroštva in jo apliciral na različnih podlagah ter mešal z različnimi mediji. S tem sem predstavil razvoj ideje o komunikaciji in povezanosti, ki je premalo razvita.

Projekt izvaja ESE prostovoljec in je financiran s strani Evropske komisije.

Povezava do originalnega članka

Razstava likovnih del "Maribor in umetniki"
2024-05-15 18:00 - 2024-06-15 18:00 | Vodni stolp
Razstava likovnih del “Maribor in umetniki”
Cena vstopnice: Vstopnine ni

Razstava likovnih del »Maribor in umetniki« ustvarjenih na dobrodelni likovni koloniji, ki je bila v organizaciji Lions kluba Maribor Piramida.

Lions klub Maribor Piramida bo v septembru 2024 organiziral dražbo likovnih del, celoten izkupiček pa bo namenjen štipendijskemu skladu za nadarjene otroke iz socialno ogroženih okolij.
Lions klub Maribor Piramida je eden izmed prvo ustanovljenih Lions klubov v Sloveniji in letos obeležuje 30. obletnico delovanja. V svoji 30-letni zgodovini so izvedli in podprli več kot 100 različnih akcij ter projektov, s katerimi so pomagali tako posameznikom kakor tudi različnim društvom. Skupno so za nabavo opreme za slepe in slabovidne, gluhe in naglušne ter invalidne osebe, za štipendiranje nadarjenih otrok in za pomoč osebam iz socialno ogroženih okolij donirali že več kot 360.000 €. Vsa zbrana sredstva iz naslova sponzorstev, donacij bodo namenjena izključno za izvedbo dobrodelnih in humanitarnih projektov, ki jih v Lions klubu Maribor Piramida izvajajo s vso skrbnostjo za ljudi, ki nezavidljivih okoliščinah potrebujejo pomoč.

Povezava do originalnega članka

EKO 9: Oči v skali
2024-05-17 19:00 - 2024-07-28 00:00 | Maribor center / Stari sanatorij, Tyrševa ulica 19
EKO 9: Oči v skali naseljuje stari sanatorij, modernistično vilo v središču mesta. Umetniški vodja je Jure Kirbiš, umetniška svetovalca pa Dominika Trapp in Markus Waitschacher.
EKO 9 Trienale umetnost in okolje: Oči v skali Stari sanatorij, Tyrševa ulica 19 17. maj−28. julij 2024 otvoritev: petek, 17. maj 2024, 19.00 umetnice in umetniki: Saša Bezjak, Lan Breški, Ana Čavić, Ines Doujak, Herman Gvardjančič, Andrea Éva Győri, Thomas Hörl & Peter Kozek, Kier-La Janisse, Vid Koprivšek, Nina Koželj, Gašper Kunšič, Ana Likar, Eva-Maria Lopez, David Nez, Ludvik Pandur, Mila Panić, Edith Payer, Ana Pečar, Oton Polak, Janko Ravnik, Līga Spunde & Aleksandrs Breže, Dominika Trapp, Ádám Ulbert, Matjaž Wenzel in drugi umetniški vodja: Jure Kirbiš umetniška svetovalca: Dominika Trapp in Markus Waitschacher.

Odziv na atmosfero v naravi in družbi
Od pripovedi ljudskega izročila in začetkov moderne grozljivke v literaturi in na filmu do sodobnih umetniških oblik predstavlja žanr grozljivke potencial za nagovor človeških in družbenih strahov. Z razstavo Oči v skali dajemo moč primarnemu čustvu strahu, da nas prebudi iz otopelosti do opozoril znanosti, za katere se zdi, kakor da so odpovedala. Predstavljeni umetniki in umetnice se s formo in pripovedjo odzivajo na grozečo atmosfero okoli nas.

Stari sanatorij v središču Maribora
Novo prizorišče trienala EKO – stari sanatorij dr. Mirka Černiča v središču Maribora – smo napolnili z umetniškimi projekti, ki skozi šok, nelagodje, grožnjo, občutek brezizhodnosti, pa tudi kritično obravnavo ponujajo priložnost za katarzo v soočenju z okoljsko krizo. Stari sanatorij, modernistična vila, obdana z vrtom, postane prispodoba za dom. Če si Zemljo zamišljamo kot naš dom, potem je to hiša, v kateri straši.
Ekstremni vremenski pojavi, množična izumrtja, požari in poplave, potresi: zdi se, kakor da se planet maščuje svojim prebivalcem. Ker se iz te hiše ne da izseliti, eksorcizem pa ne pride v poštev, se moramo s temi nemirnimi duhovi naučiti živeti. Vstopamo v to vilo strahov, na ta planet groze, da bi bolje razumeli in se pogodili z duhovi, ki jih je prebudila naša prisotnost na Zemlji. Vstopite z nami. Če si upate.
Oči v skali me spremljajo, me zasledujejo. Me varujejo? Obsojajo? Molčijo? Kaj razmišlja deklica v skali? Kaj je videla? Kaj je videla, da je okamenela? Kaj je morala storiti, da se je spremenila v kamen? Na severnem pobočju Prisanka v Julijskih Alpah je narava v skalo vklesala podobo dekliškega obraza. Ajdovska deklica, ujeta v skali, že tisočletja spremlja dogajanje okoli sebe. Naravni tvorbi, kamnitemu obrazu, očem v skali, je ljudsko izročilo skozi stoletja pripisovalo številne pomene. Ena izmed zgodb pripoveduje o sojenici, ki je novorojencu prerokovala, da bo postal lovec, ki bo ubil Zlatoroga in z rogovi bajeslovnega bitja obogatel. Sestre sojenice so jo za to napoved kaznovale in na veke vekov ujele v skalo.

Naš vpliv na okolje
Na razstavi 9. edicije trienala umetnost in okolje EKO se v Ajdovski deklici zrcali umetnost in občinstvo. Njen pogled, njeno vztrajno opazovanje pod drobnogled postavlja naše delovanje v njeni sferi, v kraljestvu Zlatoroga. Hkrati se lahko v njenem prekletstvu prepoznamo sami. Kljub številnim svarilom, kakor v kamen ujeti, nemočno opazujemo posledice človekovega poseganja v naravo. Nepremična, kamnita prisotnost Ajdovske deklice sredi okoljske katastrofe ustvarja grozeče vzdušje, tisočletnemu pogledu pripisujemo nov, zlovešč pomen.

umetnice in umetniki: Saša Bezjak, Lan Breški, Ana Čavić, Ines Doujak, Herman Gvardjančič, Andrea Éva Győri, Thomas Hörl & Peter Kozek, Kier-La Janisse, Vid Koprivšek, Nina Koželj, Gašper Kunšič, Ana Likar, Eva-Maria Lopez, David Nez, Ludvik Pandur, Mila Panić, Edith Payer, Ana Pečar, Oton Polak, Janko Ravnik, Līga Spunde & Aleksandrs Breže, Dominika Trapp, Ádám Ulbert, Matjaž Wenzel in drugi
umetniški vodja: Jure Kirbiš
umetniška svetovalca: Dominika Trapp in Markus Waitschacher

PROGRAM

Povezava do originalnega članka

Mesec mode v muzeju
2024-05-18 20:00 - 2024-05-30 00:00 | Viteška dvorana, Pokrajinski muzej Maribor (Grajska ulica 2, Maribor)
S projektom Mesec mode v muzeju Pokrajinski muzej Maribor prek oblačilne kulture povezuje preteklost in sedanjost ter nagovarja predvsem mlade.
V Pokrajinskem muzeju Maribor je edinstvena zbirka oblačilne kulture pri nas, ki obsega kar 10.000 predmetov od 17. do 21. stoletja. Njeni začetki segajo v sedemdeseta leta prejšnjega stoletja, zanjo pa že več kot deset let skrbi kustodinja Maja Hren Brvar, tudi idejna vodja Meseca mode v muzeju, ki bo tokrat potekal od 18. do 30. maja na temo Modna ilustracija.
Projekt Mesec mode v muzeju s sodobnim pristopom oživlja in popularizira dediščino, obenem pa promovira slovensko modo, oblikovalce in trajnost. S projektom na fenomen mode opozarjajo kot na nenehno spreminjanje, predvsem pa vračanje v sveži, sodobni preobleki.

Povezava do originalnega članka

Razstava fotografij: Usmerimo pozornost na Gazo
2024-05-20 14:00 - 2024-06-07 14:00 | Filozofska fakulteta
20. 5. 2024 ob 14.00, Avla UM PEF
Razstava fotografij: Usmerimo pozornost na Gazo
V ponedeljek, 20. 5. 2024, vas ob 14.00 vabimo v razstavišče Avla UM PEF na otvoritev razstave dokumentarnih fotografij z naslovom Usmerimo pozornost na Gazo / Shed light on Gaza. Otvoritev bo spremljalo kratko predavanje Ane Tasić o aktualnem dogajanju v Gazi, prisluhnili pa bomo tudi palestinskem pesniku Fawziju Rahimu, ki nam bo prebral nekaj svojih pesmi v arabščini in slovenščini.

Gaza se po osemmesečnem izraelskem bombardiranju, izvajanju genocida nad Palestinkami_ci in popolnem obleganju, ki je onemogočilo dostop do elektrike, vode, hrane, zdravstvene oskrbe in humanitarne pomoči, pogreza v temo. Kolektiv dokumentarnih fotografinj_ov Activestills daje na voljo zbirko fotografij, ki jih je posnel fotograf Mohammed Zaanoun novembra 2023 v Gazi.

Posameznice_ke, skupine in kolektive vabijo, da fotografije razstavijo na ulicah, v javnih prostorih ali središčih skupnosti ter tako ozaveščajo o dogajanju v Gazi in podprejo globalno mobilizacijo za ustavitev množičnega bombardiranja in genocida, ki ga izvajajo izraelske kolonialne sile.

Kolektiv Activestills od leta 2005 prireja ulične razstave za ozaveščanje o pravicah Palestink_cev in boju za svobodo. Prepričani so, da je treba ulice ponovno izkoristiti za politično udejstvovanje, zato pozivajo k razširjanju fotografij in usmerjanju pozornosti na Gazo.

Razstavo, ki bo na ogled do 7. 6. 2024, organiziramo v sodelovanju z iniciativo profesoric_jev Filozofske fakultete UM in Gibanjem za pravice Palestincev.

Povezava do originalnega članka

Dnevi knjige v Mariboru - Četrtek (3. dan)
2024-05-23 10:00 - 19:00 | Maribor
10.00–13.00 in 15.00–18.00, GRAJSKI TRG IN BUKVARNA CIPROŠ
LE KORAK DO KNJIGE: KNJIŽNI SEJEM
Na preži smo za dobro knjigo (po ugodni ceni)! Na knjižnem sejmu na Grajskem trgu sodelujejo: Založba Litera, Založba Pivec, KUD Sodobnost International, Beletrina, Forum slovanskih kultur, Književno društvo Hiša poezije, Vigevageknjige, Klub kulturnih ustvarjalcev KU KU, Univerzitetna založba Univerze v Mariboru, Alma Mater Europaea – ECM, Založba Alma Mater Press, Založba AMEU – ISH, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Društvo za informiranje o islamu, Krščanska adventistična cerkev, BitCoin knjižnica, Vlado Began – samozaložnik, Dve luni, zavod za poetizacijo sveta.
Vabi tudi Bukvarna Ciproš (KC Pekarna) na desnem bregu Drave.
Spremljevalni program knjižnega sejma povezuje Petra Bauman.
Produkcija in izvedba: MKC Maribor.

GRAJSKI TRG
ULIČNA RAZSTAVA ILUSTRACIJ: ANA MARAŽ, EVA MLINAR IN TINA VOLARIČ
Produkcija: Mariborska knjižnica v partnerstvu z MKC Maribor in festivalom Slovenski dnevi knjige v Mariboru.

GRAJSKI TRG
ULIČNA RAZSTAVA OBLEČENIH PESNIŠKIH ZBIRK FESTIVALA PRANGER: SREDNJA LESARSKA IN GOZDARSKA ŠOLA MARIBOR
Produkcija: MKC Maribor in Festival Pranger. Izvedba v sodelovanju s Srednjo lesarsko in gozdarsko šolo Maribor.

Foto: arhiv Srednje lesarske in gozdarske šole Maribor

10.00 in 11.00, ODER KNJIŽNEGA SEJMA, GRAJSKI TRG
NOČNI OBISK S PISATELJICO GAJO KOS
V goste prihaja avtorica priljubljenih in nagrajenih zgodb, ki piše za najmlajše ter zanje občasno tudi kaj prevede. V letu 2019 je pri Mladinski knjigi izšla slikanica Obisk (z ilustracijami Ane Zavadlav), leta 2022 pa je izšlo nadaljevanje te slikanice z naslovom Nočni obisk. Gre za zgodbo o prijateljstvu ter medsosedskih odnosih med lenivci in tapirji. Dogajanje je atraktivno in slikovito ter kljub glavnemu liku, lenivcu Smrču, ki je bolj počasne sorte, razgibano in dinamično. Pripoved gre z roko v roki z imenitnimi ilustracijami Ane Zavadlav, ki nam na nepozaben način približa živalski svet ter dnevno ali nočno vzdušje visoko v krošnjah, pod drevesi ali v vodah eksotičnega gozda. Slikanica, ki poudarja pomen in vrednote medsebojnega sodelovanja ter pomoči, je namenjena otrokom od predbralnega obdobja naprej do konca prve triade osnovnih šol. Na obisku nam bo Gaja Kos povedala marsikaj zanimivega o lenivcih in tapirjih, skupaj s pisateljico pa se bomo podali v čisto pravo džunglo!
Organizira: MKC Maribor.

11.00–13.00 in 16.00–17.00, GRAJSKI TRG
MEDTEM KO ČISTIM ČEVLJE RUDOLFU MAISTRU: PERFORMANS MIŠE GAMS
Le komu dandanes čistimo čevlje, da lahko preživimo iz dneva v dan? So časi zdaj takšni, da se je bolje sklanjati proti vzhodu, zahodu ali kar v vse smeri neba? Kakšno sporočilo je general in pesnik Rudolf Maister pustil mlajšim generacijam? Performerka Miša Gams, ki deluje tudi kot kritičarka in pisateljica, bo na Grajskem trgu s starinskim priborom za čiščenje čevljev »razčistila«, ali si Rudolf Maister poleg naziva general zasluži tudi naziv pesnik, ter mimoidoče povabila, da odnesejo s seboj pesem in s tem majhen košček duha moža, ki je ubranil Maribor ter Štajersko pred okupatorjem.
Organizira: MKC Maribor.

Foto Urša Krišelj Grubar

12.00, ODER KNJIŽNEGA SEJMA, GRAJSKI TRG
SREDNJEŠOLSKI LITERARNO-GLASBENI MARATON
S Srednje lesarske in gozdarske šole Maribor se z interpretacijo kanoniziranih ter sodobnih avtorjev in avtoric, ki tematizirajo naravo, predstavljajo Marko Kos, Marko Gumzej, Žiga Kokol, Jaka Priteržnik, Gabrijel Plevanč, Jakob Feldin, Vito Slavinec in Tilen Kianec. Mentorici: Tatjana Perič in dr. Janja Vollmaier Lubej.
S Šolskega centra in Gimnazije Ravne na Koroškem prihajajo Flegmatiki s pesmimi, objavljenimi v šolski reviji Flegma, Neža Gabrovec, Tadej Gosak, Zala Špoljar Slivnik, Lucija Fortin, Nuša Jehart, Jan Penec, Tamara Rožej, Ana Žiberna in Špela Ramšak. Mentorica: Lucija Mirkac.
Dijaki Škofijske gimnazije Antona Martina Slomška Maribor, ki delujejo v kreativni delavnici pesnice Andreje Vidmar, bodo ob glasbeni spremljavi interpretirali avtorsko poezijo, ki bo jeseni izdana tudi v knjižici. Predstavili se bodo Vida Cerkvenič, Nuša Auberšek, Neža Gačnik, Lejla Pogačar, Ema Bohanec, Neli Ribič Kurnik, Gal Pervoršek, Pija Rauter in Gabriela Lešnik.
Organizira: MKC Maribor v sodelovanju s Srednjo lesarsko in gozdarsko šolo Maribor, s Šolskim centrom in Gimnazijo Ravne na Koroškem ter s Škofijsko gimnazijo Antona Martina Slomška Maribor.

15.00, ODER KNJIŽNEGA SEJMA, GRAJSKI TRG
ANDREJ VILČNIK IN BRATKO ZAVRNIK: PROTI TOKU
Mariborskemu kantavtorju Andreju Vilčniku se bo na kitari pridružil Bratko Zavrnik, novinar in »codovec« (učitelj kitare pri KUD Codi). Sicer člana benda Fox and the Poor Guys bosta
tokrat nastopila v akustični preobleki z rock-repertoarjem, ki je sicer prepoznaven, a se ogiba klišejem.
Organizira: MKC Maribor.

Foto: Šimen Zupančič, Media24

15.30, ODER KNJIŽNEGA SEJMA, GRAJSKI TRG
MLADI GLEDALIŠKI KLUB Z DRUŠTVOM PORTRET
Igra Gledališki klub je zasnovana kot igra v igri. Na odru sledimo prvi vaji učencev, ki se pripravljajo na igro Podnajemnik. Učenci so sošolci, dobro se poznajo, nekateri so kritični bolj, drugi manj. Ob uri za vajo se počasi zbirajo, nekateri celo zamujajo; vsi prisotni se pogovarjajo o igri in nehote raziskujejo medsebojne odnose. Nastopajo: Vida Ornik, Vid Namestnik, Tara Audič Badovinac, Vasilisa Piun, Žiga Ritlop, Rozalija Kac, Alina Kolšek Šalamun in Alina Husejnagić.
Organizira: MKC Maribor v sodelovanju z Društvom za razvoj kreativnosti in potencialov Portret.

16.00, ODER KNJIŽNEGA SEJMA, GRAJSKI TRG
PREVAJALSKI EVROBAROMETER: KONEC IN PIKA
Nagrajeni roman avstrijskega pisatelja in glasbenika Daniela Wisserja Kraljica gora (KUD Sodobnost International, 2024) v ospredje postavlja peripetije tragikomičnega protagonista, za multiplo sklerozo obolelega še ne petdesetletnika Roberta Turina, ki vegetira v negovalnem domu, priklenjen na invalidski voziček, in načrtuje pobeg v odrešilno Švico. Roman v dramski maniri na humoren način spregovori o etičnih dilemah ob končanju življenja z medicinsko pomočjo, razgalja nevzdržne razmere v zdravstvenih ustanovah in prikazuje dvoličnost sodobne družbe. O prevajalskih dilemah in o literarni predelavi aktualnih vprašanj pomoči pri prostovoljnem končanju življenja se bosta pogovarjala prevajalka dela Tanja Petrič ter kardiolog in pisatelj Franjo H. Naji, ki se v svojem romanu Noč na obisku (Litera, 2022) prav tako sooča s temo evtanazije. Pogovor povezuje Petra Bauman.
Organizirata: MKC Maribor in Društvo slovenskih književnih prevajalcev v sodelovanju s KUD Sodobnost International, s podporo Evropske unije in Javne agencije za knjigo RS.

View fullsize

View fullsize

View fullsize

17.00, SREDIŠČE MARIBORA, ZBIRNO MESTO NA GRAJSKEM TRGU
LITERARNI POSTANKI PO MARIBORU: LITERARNI SPREHOD
Na literarnem sprehodu bo Tonja Jelen prebirala odlomke iz romanov, ki se dogajajo na mariborskih ulicah in izbranih točkah v mestu. Predstavila bo tudi literarne zemljevide, ki sta jih ustvarili z Dijano Božić. Sprehajali se bomo po poteh iz literarnih del Janje Vidmar Pink, Orlanda Uršiča Krušni oče in Toneta Partljiča Veter z vzhoda ter Sebastjan in most.
Organizira: MKC Maribor v sodelovanju z združenjem KODA MODRO.

Foto: Peter Tomaž Dobrila

17.00, ODER KNJIŽNEGA SEJMA, GRAJSKI TRG
STIŠJA S FERIJEM LAINŠČKOM IN MATEJEM KRAJNCEM: IZID PLOŠČE
Pisec in kantavtor Matej Krajnc je uglasbil pesmi Ferija Lainščka in jih z naslovom Stišja objavil na plošči pri Kulturnem centru Maribor (2024). V zbirki je med njegovimi avtorskimi uglasbitvami tudi pesem Mary Ann, ki jo je pred štiridesetimi leti na besedilo Ferija Lainščka uglasbil Oto Pestner. Stišja bodo tokrat zadonela malce glasneje.
Organizira: MKC Maribor – literarni program MKC Črka v sodelovanju s Kulturnim centrom Maribor.

17.30, ODER KNJIŽNEGA SEJMA, GRAJSKI TRG
A CAPPELLA
Ženska vokalna skupina A cappella, ki pod okriljem KUD Rače deluje že več kot 15 let, je za svoje nastope prejela številna priznanja; nastopala je v programih RTV Slovenije, tudi na Hrvaškem in v Avstriji. Ustanovitelj skupine je Tone Žuraj. Predstavila se bo s slovenskimi in tujimi pesmimi. Nastopajo Anja Lešič, Dora Ožvald, Eneja Lina Berglez, Alja Majcen, Katja Vasić, Lucija Dajčman, Teja Fuchs in Eva Mustafa.
Organizira: MKC Maribor v sodelovanju s KUD Rače.

Foto: Tone Žuraj

18.00, LITERARNA HIŠA MARIBOR
LITERARNI VEČER Z MILANOM NOVAKOM IN LJUBICO RIBIČ
Milan Novak je človek plesa, poezije in risbe, ki deluje v Sloveniji in na Balkanu. Od leta 2014 živi v Varaždinu na Hrvaškem, od koder prihaja tudi pesnica in prevajalka Ljubica Ribič, predsednica Društva za propagando kulture Ritam misli, ki piše poezijo in kratko prozo v standardni hrvaščini, kajkavščini in slovenščini ter prevaja iz slovenščine.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor.

19.00, VETRINJSKI DVOR, ATRIJ VETRINJCA – BARCODA
ZA ROBOM JEZIKA – VELIKO PESNIŠKO BRANJE
Pesnice Kristina Kočan, Danica Križanič Müller, Petra Bauman, Lidija Gačnik Gombač, Ana Svetel, Nežka Struc in Nevenka Miklič Perne bodo brale izbrane pesmi iz svojega opusa iz antologije sodobnih pesnic Maribora Za robom jezika, ki jo je uredila pesnica in prevajalka Kristina Kočan ter je s spremno besedo Petre Kolmančič izšla pri založbi Litera. Antologija Za robom jezika je pomemben kamenček v mozaiku, ki na novo postavlja in vrednoti tradicijo ženskih ustvarjalk, ob tem pa tudi rekonstruira periodični tok pisave žensk v Mariboru in opozarja na nevidnost nekaterih ustvarjalk, zlasti tistih, ki so v mestu ob Dravi delovale v preteklosti. Dogodek bo povezovala Zora A. Jurič.
V primeru dežja bo prireditev potekala v klubu BarCoda v Vetrinjskem dvoru.
Produkcija: MKC Maribor. Izvedba: MKC Maribor v sodelovanju z založbo Litera, KUD Coda in Narodnim domom Maribor.

Povezava do originalnega članka

ŠOLA MOZAIKA, 8+
2024-05-23 15:00 - 16:30 | Vetrinjski dvor
Zlaganje kamenčkov, koščkov stekla, keramike ali školjk je navduševalo že prebivalce Mezopotamije v 3. tisočletju pred našim štetjem. Z mozaiki so krasili stene, tla in ponekod tudi stropove. Pri nas najdemo primere mozaika iz rimskih časov, tehnika mozaika pa se je razširila predvsem v 20. stoletju.
Na celoletni šoli mozaika nas bo skozi raziskovanje različnih tehnik mozaika vodila Natalija Zabav. Spoznali bomo razlike klasičnih in sodobnih mozaikov in različne tehnike polaganja koščkov. Čez vse leto bomo izdelovali različne izdelke za dom ali darilo.
Izdelava mozaika je zelo meditativne narave. Ko roke polagajo kamenčke enega ob drugega, se misli prepustijo toku rutinskega giba in ustvarjalni predanosti. Spodbuja razvoj pincetnega prijema, koncentracije in vztrajnosti.
Cena za tečaj je 80 EUR/mesec
PRIJAVA:
https://docs.google.com/forms/d/e/1FAIpQLSd79gI-I3EWM_3hNgJvlpdmUm5DOQNlANbCW6PrPEVxGrlOKg/viewform?usp=pp_url
Več informacij na: info@marsmaribor.org

Udeleženci delavnice prejmejo vse potrebne materiale, napotke in spodbudo za delo.
Obvezne so prijave. Število mest je omejeno na 10. Organizator si pridržuje pravico do spremembe programa ali terminov po predhodni uskladitvi z udeleženci.

Organizira: Zavod MARS Maribor

Povezava do originalnega članka

ŠOLA MOZAIKA, 15+
2024-05-23 16:30 - 18:00 | Vetrinjski dvor

Srečanje z Andrejem Šifrerjem
2024-05-23 18:00 | Maribor center / Mestna knjigarna Maribor, Mladinska knjiga, Ulica 10. oktobra 4, Maribor
Predstavitev kriminalke VOLKOVI in pogovor z avtorjem Andrejem Šifrerjem.
VOLKOVI – prva pop rock glasbena kriminalka, ki bralca popelje v svet zakulisja z vsemi bleščicami, ki jih ponuja slava, in temnimi platmi, ki so navadnim smrtnikom neznane.
Zgodba vas pospremi v podzemlja dogodkov, za katere glasbena srenja noče, da jih poznate. Tako kot marsikoga pred njimi tudi Volkove načne notranja korozija – ljubosumje, slava, alkohol … in prezgodnja smrt. Ko za vedno utihne že drugi Volk, se pojavi vprašanje: gre le za nesrečno naključje ali jih morda nekdo namenoma iztreblja?
Iz recenzije:»Znameniti kantavtor v brezhibnem slogu svojih zimzelenih pesmi bralca vodi v labirinte slovenske glasbene scene, sveta medijev in intimne psihološke zgodbe ločitev in ljubezni. Rdeča nit je prava kriminalka, ki jemlje sapo do zadnje strani.« Marij Čuk

Dogodek je del kulturnega programa knjigarne, ki ga sofinancira Javna agencija za knjigo Republike Slovenije. Pridružujemo si pravico do sprememb v programu prireditev.

Organizator dogodka je založba Didakta.

Alžirija: Tadrart in Tassili n'Ajjer
2024-05-23 19:00 | Večnamenska dvorana
V jugovzhodnem koncu te velike države, na tromeji Alžirije, Libije in Nigra, v osrčju rastoče puščave Sahare, se nahaja dežela, ki razkrije raznolikost velike puščave: ogromna polja peščenih sipin in med njimi skalnatih gorskih otokov. Naš obisk te dežele smo posvetili obisku Tadrarta, kjer se sipine prepletajo s skalnatimi področji fantastičnih oblik in vzponu na visoko planoto Tassili n’Ajjer. Vsepovsod smo naleteli na čudovito naravo in pomnike neolitske kulture, ki je tu cvetela, ko je
bilo ozemlje Evrope še pokrito z ledeniki. Zgodovina, zemljepis in kasneje antropologija so me od prvih prebranih knjig gnale v iskanje vedenj o velikem svetu, kar je bilo zapisanega in kasneje prikazanega na televiziji, o avanturah, potovanjih, ljudstvih, naravi. Lastni obiski, izleti in potovanja so mi ta svet pomagali začutiti. Najprej je bilo to povezano s hribi, vendar sem že kmalu spoznal, da zna biti svet dostopov, včasih tako raznolik in drugačen od našega in tudi zelo, zelo zanimiv.

Organizator: Društvo popotnikov Vagant, Maribor

Povezava do originalnega članka

Za robom jezika – veliko pesniško branje
2024-05-23 19:00 | Atrij
Pesnice Kristina Kočan, Danica Križanič Müller, Petra Bauman, Lidija Gačnik Gombač, Ana Svetel, Nežka Struc in Nevenka Miklič Perne bodo brale izbrane pesmi iz svojega opusa iz antologije sodobnih pesnic Maribora Za robom jezika, ki jo je uredila pesnica in prevajalka Kristina Kočan ter je s spremno besedo Petre Kolmančič izšla pri založbi Litera. Antologija Za robom jezika je pomemben kamenček v mozaiku, ki na novo postavlja in vrednoti tradicijo ženskih ustvarjalk, ob tem pa tudi
rekonstruira periodični tok pisave žensk v Mariboru in opozarja na nevidnost nekaterih ustvarjalk, zlasti tistih, ki so v mestu ob Dravi delovale v preteklosti. Dogodek bo povezovala Zora A. Jurič.
V primeru dežja bo prireditev potekala v klubu BarCoda v Vetrinjskem dvoru.

Slovenski dnevi knjige v Mariboru
Produkcija: MKC Maribor. Izvedba: MKC Maribor – festival Slovenski dnevi knjige v Mariboru in program Maribor skozi rožnata očala v sodelovanju s KUD Coda in Narodnim domom Maribor.

Povezava do originalnega članka

Maja Keuc v Minoritih
2024-05-23 20:00 | Maribor center / Vojašniški trg 2, 2000 Maribor
Igriva lahkotnost, pozitivna energija in globoka refleksija

Predstavitev novega albuma Sončnice

Maja Keuc, ena naših najuspešnejših pevk, navdihnjena z lepoto življenja in domačo Slovenijo, predstavlja svoj novi album “Sončnice”. Album prežema igriva lahkotnost, pozitivna energija in globoka refleksija, ki odraža Majine bogate življenjske izkušnje.
Besedila in melodije se prepletajo v plesu med svetlobo in temo, lahkotnostjo in težo, ustvarjajoč himnične skladbe z vplivom tujine in kančkom elektronskega nordijskega duha.
Prvi singel “Labirint” bo izšel 23. aprila, albumu pa bodo sledila še mnoga presenečenja in poletna turneja z novo, svežo zasedbo.
Ne zamudite te enkratne priložnosti, da doživite Majo Keuc v novi luči!

Maja Keuc – vokal
Tilen Zakrajšek – bobni, tolkala, klaviature
Martin Vogrin – kitara, klaviature

Povezava do originalnega članka

Dramanje
2024-05-24 00:00 | Maribor center
Večer Drame SNG Maribor.
Predstavitev plesno-glasbenih in dramskih odlomkov iz naših uspešnic aktualne sezone in preteklih let.

Povezava do originalnega članka

Rolly Dance Open
2024-05-24 00:00 - 2024-05-26 00:00 | Maribor center / Kulturni dom Kamnica (24. 5. 2024) in Dvorana Tabor (25.4.-26. 5. 2024)
Tradicionalni že šesti plesni open festival za vse in vsakogar.
Petek, 24. maj 2024:
Lokacija: KULTURNI DOM KAMNICA, Vrbanska cesta 98, 2351 Kamnica

vse kategorije in starostne skupine za plesni stil POLE OPEN
vse kategorije in starostne skupine za plesni stil AERIAL FLOW

Petkov GALA VEČER:

POLE, AERIAL & FLY GALA (10 najboljših koreografij)

Sobota, 25. maj 2024:
Lokacija: DVORANA TABOR, Koresova 7, 2000 Maribor

vsi plesni stili in vse kategorije starostnih skupin MINI in OTROCI
vsi plesni stili kategorije DUO / TRIO za starostne skupine JUNIOR, ADULT in SENIOR
vse kategorije in starostne skupine za plesni stil OPEN
vse kategorije in starostne skupine za plesni stil BALET

Sobotni GALA VEČER:

DUO/TRIO (6 najboljših koreografij mladinci, odrasli, starejši)
MINI GALA (12 najboljših koreografij mini in otroci)

Nedelja, 26. 2024:
Lokacija: DVORANA TABOR, Koresova 7, 2000 Maribor

vsi plesni stili kategorije SOLO za starostne skupine JUNIOR, ADULT in SENIOR (razen OPEN in BALLET )
vsi plesni stili kategorije SKUPINA za starostno skupino JUNIOR, ADULT in SENIOR (razen OPEN in BALLET)
vsi plesni stili kategorije FORMATION za starostne skupine JUNIOR, ADULT in SENIOR (razen OPEN in BALLET)
vsi plesni stili kategorije PRODUKCIJA za starostne skupine JUNIOR, ADULT in SENIOR (razen OPEN in BALET)

Nedeljski GALA VEČER:

SOLO (6 najboljših mladincev, odraslih, seniorjev)
VELIKA GALA (12 najboljših SKUPIN, FORMACIJA, PRODUKCIJA – junior, odrasli, starejši)

Povezava do originalnega članka

POZIV: IŠČEMO DELA KIPARJA FRANCA BERNEKERJA
2024-05-24 08:00 - 2024-06-20 17:00 | KGLU
Koroška galerija likovnih umetnosti – KGLU išče dela kiparja Franca Bernekerja za namene evidentiranja.
V KGLU ob 150-letnici rojstva Franca Bernekerja pripravljajo razstavo, posvečeno temu velikemu kiparju, in iščejo njegova dela ter pozivajo vse, ki bi dela morebiti hranili doma, da stopijo v kontakt z njimi. Otvoritev razstave bo 3. decembra 2024.
Franc Berneker se je v zgodovino slovenske umetnosti zapisal kot pionir modernega slovenskega kiparstva. Bil je sopotnik slovenskih slikarjev impresionistov Jakopiča, Groharja, Jame in Sternena. Četudi mu težke življenjske okoliščine niso omogočale, da bi lahko polno uresničil svoj umetniški potencial, je ustvaril vrsto izjemnih del. Širši javnosti je znan kot avtor najlepšega ljubljanskega spomenika Primožu Trubarju. Glavnino Bernekerjevih del hrani Narodna galerija v Ljubljani, njegova dela pa predstavljajo tudi pomemben del zbirke KGLU. Veliko njegovih del se je v preteklosti izgubilo ali uničilo, kljub temu pa jih nekaj še ostaja v zasebni lasti, zaradi menjave lastnikov pa se je žal marsikdaj za njegovimi deli izgubila vsaka sled.
Imate delo Franca Bernekerja doma?

Koroška galerija likovnih umetnosti vabi vse lastnike del Franca Bernekerja, da informacije o delih posredujete na telefonski številki: 026203657 ali 026203650; ali po e-pošti: katarina.hergold@glu-sg.si.

Kontakt za medije:
Katarina Hergold Germ, kustosinja KGLU, 026203657, katarina.hergold@glu-sg.si
Irena Plešivčnik, vodja projektov in stiki z javnostmi KGLU, 02 620 36 52, irena.plesivcnik@glu-sg.si
Hvala za vašo pomoč!
Naj nam s skupnimi močmi uspe.

Dnevi knjige v Mariboru - Petek (4. dan)
2024-05-24 10:00 - 18:00 | Maribor
10.00–13.00 in 15.00–18.00, GRAJSKI TRG
LE KORAK DO KNJIGE: KNJIŽNI SEJEM
Na preži smo za dobro knjigo (po ugodni ceni)! Na knjižnem sejmu na Grajskem trgu sodelujejo: Založba Litera, Založba Pivec, KUD Sodobnost International, Beletrina, Forum slovanskih kultur, Književno društvo Hiša poezije, Vigevageknjige, Klub kulturnih ustvarjalcev KU KU, Univerzitetna založba Univerze v Mariboru, Alma Mater Europaea – ECM, Založba Alma Mater Press, Založba AMEU – ISH, Pokrajinski muzej Maribor, Umetnostna galerija Maribor, Založba ZRC, Lisztov inštitut – Madžarski kulturni center Ljubljana, Kulturna agencija Petőfi – Petőfi Cultural Agency, Francoski inštitut v Sloveniji, Društvo za informiranje o islamu, Krščanska adventistična cerkev, BitCoin knjižnica, Vlado Began – samozaložnik, Dve luni, zavod za poetizacijo sveta.
Vabi tudi Bukvarna Ciproš (KC Pekarna) na desnem bregu Drave.
Spremljevalni program knjižnega sejma povezuje Petra Bauman.
Produkcija in izvedba: MKC Maribor.

GRAJSKI TRG
ULIČNA RAZSTAVA ILUSTRACIJ: ANA MARAŽ, EVA MLINAR IN TINA VOLARIČ
Produkcija: Mariborska knjižnica v partnerstvu z MKC Maribor in festivalom Slovenski dnevi knjige v Mariboru.

GRAJSKI TRG
ULIČNA RAZSTAVA OBLEČENIH PESNIŠKIH ZBIRK FESTIVALA PRANGER: SREDNJA LESARSKA IN GOZDARSKA ŠOLA MARIBOR
Produkcija: MKC Maribor in Festival Pranger. Izvedba v sodelovanju s Srednjo lesarsko in gozdarsko šolo Maribor.

Foto: arhiv Srednje lesarske in gozdarske šole Maribor

10.00 in 10.30, ODER KNJIŽNEGA SEJMA, GRAJSKI TRG
ZEBRA V OGLEDALU
Zebra si v jezeru ogleduje svojo podobo. Sprva je s tem, kar vidi, zadovoljna, ko pa se spomni na nekaj pripomb drugih živali, ki so letele na njen videz, se ji prej lepi deli telesa nenadoma zazdijo grdi in neumni. Tako se zgodba bere v eno smer, a – pozor! Knjiga se lahko bere tudi v obratni smeri, ki nam ponudi diametralno nasprotno zgodbo, doživetje in sporočilo! Slikanica Zebra v ogledalu mladinske pisateljice Tine Arnuš Pupis, ki je s svojo zadnjo knjigo za otroke Nad gozdom se nekaj svetlika nominirana za desetnico, prevprašuje posameznikovo samopodobo, z izvirnim konceptom ponuja odlično izhodišče za pogovore z otroki, ilustracije Marte Bartolj pa postrežejo s celo paleto čustev, s katerimi se naša zebra sreča med ogledovanjem v vodnem ogledalu.
Knjižni prvenec Tine Arnuš Pupis (1982) Za devetimi drevesi je bil po izboru Mednarodne mladinske knjižnice v Münchnu uvrščen v zbirko 200 najboljših otroških in mladinskih knjig z vsega sveta, naslovljeno White Ravens (Bele vrane).
Organizira: MKC Maribor.

View fullsize

View fullsize

10.00 in 11.00, OŠ PREŽIHOVEGA VORANCA MARIBOR
MED RISANIMI JUNAKI PETRA ŠKERLA
Ob zaključku bralne značke bodo na OŠ Prežihovega Voranca gostili ilustratorja Petra Škerla, ki je likovno opremil že več kot sto knjižnih izdaj. Sprva je ilustriral le za otroke, zadnje čase pa se posveča tudi ilustracijam za odrasle. Z ilustracijami je opremil številne znane slikanice, za knjigo
O kravi, ki je lajala v luno Ide Mlakar je leta 2016 prejel nagrado Kristine Brenkove za izvirno slovensko slikanico, prav tako sta s pisateljico Jano Bauer za knjigo Kako objeti ježa leta 2022 prejela nagrado za najlepšo slikanico. Grafični oblikovalec in ilustrator bo občinstvu zaupal, kako poteka ilustriranje (najlepših) knjig za otroke, kakšna je razlika v ustvarjanju za otroke in odrasle ter zakaj je ilustracija tako pomembna za najmlajše, ki komaj vstopajo v svet literature in likovne umetnosti.
Organizacija in izvedba: OŠ Prežihovega Voranca Maribor.

11.00, ODER KNJIŽNEGA SEJMA, GRAJSKI TRG
SREDNJEŠOLSKI LITERARNO-GLASBENI MARATON
Šolski bend s Srednje šole Slovenska Bistrica se bo predstavil s pesmimi in kratkimi zgodbami ob glasbeni spremljavi. Nastopajo: Zarja Robar, Nuša Hojnik, Urban Polenčič, Andraž Tkavc, Patrik Rupnik, Nik Obrul in Maja Jurič. Mentorica: Eva Kundih. Dijakinje Prve gimnazije Maribor se bodo predstavile s poezijo ob melodijah kitare in flavte. Nastopajo: Julija Bevc, Zala in Eva Rak ter Hana Kamplet Lešnik. Mentorica: Nina Koper.
Z besedili iz šolskega zbornika Pesnik pada z rokami, iztegnjenimi proti soncu se ob glasbeni spremljavi predstavljajo dijaki II. gimnazije Maribor: Doroteja Drevenšek, Lana Fajfer, Lara Kapun, Iza Korpar, Ela Skale, Hana Šalamun, Ela Velikonja, Jona Novak, Miha Ferlinc, Lia Horvat Zupančič, Nuša Ornik, Ana Kuprivec, Žiga Virtič, Zarja Puh, Jaš Heler in Neža Grajfoner. Mentorica: Nina Medved.
Organizira: MKC Maribor v sodelovanju s Srednjo šolo Slovenska Bistrica, Prvo gimnazijo Maribor in II. gimnazijo Maribor.

12.00, ODER KNJIŽNEGA SEJMA, GRAJSKI TRG
DVAIDVAJSETI MARATON RAP IN HIP HOP POEZIJE – RAP KOT NAČIN ŽIVLJENJA BESEDE
Na tradicionalnem vsakoletnem maratonu hip hop in rap poezije festivala Slovenski dnevi knjige v Mariboru na
Grajskem trgu se je v dobrih dveh desetletjih zvrstilo preko dvesto nastopajočih mladih glasbenikov in glasbenic. Za mnoge je bil to celo prvi javni nastop, nekateri med njimi pa so se s časom razvili v prepoznavne in priljubljene izvajalce tega žanra. Povezuje Mišel Ristov – Amo.
Produkcija: MKC Maribor.

15.00, ODER KNJIŽNEGA SEJMA, GRAJSKI TRG
OD BARANTANJA DO BITCOINA: PREDSTAVITEV KNJIGE
V knjigi Od barantanja do bitcoina Klemen Končan Verstovšek predstavlja, zakaj se je denar razvil, kako je omogočil razcvet človeške civilizacije in katere oblike denarja smo uporabljali pred »čudežnim« nastankom bitcoina, ki predstavlja povsem logični korak v evoluciji denarja. Primerjal bo delovanje bitcoina s kriptovalutami, ki so mu navidez podobne, dejansko pa predstavljajo avtoimuni odziv obstoječega finančnega sistema in odvračajo pozornost od ene najbolj revolucionarnih iznajdb v zgodovini človeštva.
Organizira: MKC Maribor v sodelovanju z BitCoin knjižnico.

15.30, ODER KNJIŽNEGA SEJMA, GRAJSKI TRG
MOJA ZRNKA: PESNIŠKO-GLASBENA UPODOBITEV
Pesnica, kritičarka in kuratorka literarnih ciklov, mdr. sinergijskega cikla AD HOC, ki združuje poezijo, glasbo in likovno umetnost, Petra Koršič, si je za cilj upodobitve njenih izbranih pesniških zrn resnice in lepote iz Moje zrnke / ŠTIRJE KVARTI zastavila doseči svežo, sijočo, pomladno, vitalistično atmosfero. Njena interpretacija, združena z glasbo Nine Pečar, s katero se že sedem let uspešno dopolnjujeta, prinaša pravo umetniško doživetje.
Organizira: MKC Maribor v sodelovanju s ciklom AD HOC.

16.00, ODER KNJIŽNEGA SEJMA, GRAJSKI TRG
SPREGANJE GLAGOLA PRIHAJATI: PREDSTAVITEV ANTOLOGIJE
Ob izidu antologije erotične kratke proze Spreganje glagola prihajati se bodo predstavili objavljeni avtorji, urednika, Hana Bujanović Kokot in Gašper Stražišar, pa se bosta pogovarjala o pomenu žanra kratke proze ter erotike v literaturi in družbi. Berejo: Bojana Dragoš, Karmen Petric, Polona Natlačen in Nadja Svetlin Kastelic.
Organizira: MKC Maribor v sodelovanju z Layerjevo hišo.

16.00, MARIBORSKO DRUŠTVO ZA CEREBRALNO PARALIZO SONČEK
PODARIMO KNJIGO IN BESEDO
Bralna akcija Humanitarnega združenja žensk Inner Wheel klub Maribor. Glasno branje popularnega romana #3špehbombe avtorice Clementine Beauvais (Mladinska knjiga, 2020). Poslušalci, člani Sončkovega bralnega kluba, bodo v prebranem besedilu iskali spoznanja o sebi, o družbi in o svetu. Bralno srečanje vodita Vasiljka Prosnik in Marija Podhostnik, članici IWK Maribor.
Organizira: Humanitarno združenja žensk Inner Wheel klub Maribor.

16.30, ODER KNJIŽNEGA SEJMA, GRAJSKI TRG
HECNE PESMICE
Otroci vrtca Šentilj iz skupine Korenjaki so z vzgojiteljico Bernardo Brec uživali v prebiranju Hecnih pesmic avtorice Alenke Bervar. Pesmice iz knjige bodo predstavili na lepem nastopu v družbi avtorice, velikih plišastih lutk in mladega glasbenika Žana Kotolenka.
Organizira: MKC Maribor v sodelovanju z vrtcem Šentilj – podružnico osnovne šole Rudolfa Maistra.

17.00, ODER KNJIŽNEGA SEJMA, GRAJSKI TRG
LITERATURA IN TRAVMA: OMIZJE
Sodobne raziskave na različnih področjih vse bolj globoko vstopajo v razumevanje travme in njenih posledic. Zakaj je razumevanje travme postalo tako pomembno in aktualno, kako se tema travme odraža v literaturi, na kakšen način je mogoče razumeti zdravljenje travme kot proces, ki ne celi zgolj posameznika, temveč tudi svet, kako avtorice doživljajo lastno celjenje in kakšna je njihova pisava, s katero presegajo boleče izkušnje. Pogovarjajo se pesnice Alja Adam, Andreja Vidmar in Leonora Flis.
Organizira: MKC Maribor v sodelovanju s pesnicami.

17.30, ODER KNJIŽNEGA SEJMA, GRAJSKI TRG
BREZMEJNOST: POEZIJA PO MAISTROVEM NAVDIHU
Na svetovni dan poezije v Maistrovem letu so udeleženci delavnice pod mentorstvom pesnice Nike Škof spoznali poezijo borca za severno mejo, razmislili o pomenu meja in brezmejnosti, se vprašali, kje in kakšne meje poznajo, kdaj jih prestopajo in kakšno vlogo igrajo v njihovih življenjih. Nastale so pesmi, ki tematizirajo (brez)mejnost. Berejo: Dana Štrucelj, Eva Perko in Manja Šturm Dolinšek.
Organizira: MKC Maribor v sodelovanju z JSKD – OI Gornja Radgona.

18.00, LITERARNA HIŠA MARIBOR
SREČANJE S SOSEDI, SKUPINSKI LITERARNI VEČER S PREDSTAVITVIJO ZBORNIKA
S skupino avtorjev iz Hrvaškega Zagorja, ki jo je vodil pesnik, prevajalec, zdaj tudi esperantist Božidar Brezinščak Bagola, in ki se je leta 2003 organizirala v Hrvaško-zagorsko književno društvo, sodeluje Literarna hiša Maribor že od začetka devetdesetih let in to je zagotovo vzoren primer dobrososedskega sožitja. Lani je društvo postalo izpostava Društva hrvaških književnikov. Predstavilo se bo s svojim tradicionalnim zbornikom, ki je tik pred izidom.
Organizacija in izvedba: Kulturno društvo Mariborska literarna družba, JSKD – OI Maribor in ZKD Maribor.

18.00, VETRINJSKI DVOR, ATRIJ VETRINJCA – BARCODA
24. PESNIŠKI TURNIR – FINALNO TEKMOVANJE ZA NAJBOLJŠO NEOBJAVLJENO IZVIRNO PESEM IN NAZIV »VITEZ(INJA) PESNIŠKEGA TURNIRJA 2024«
Po dveh polfinalnih turnirjih, ki sta potekala konec aprila v Medobčinski splošni knjižnici v Žalcu in v začetku maja v Knjižnici Jožeta Udoviča v Cerknici, se je v finale Pesniškega turnirja uvrstilo dvanajst pesnikov in pesnic, ki se bodo potegovali za naziv vitez ali vitezinja poezije. Pesniški gost bo lanskoletni vitez poezije Andrej Medved, prireditev bosta povezovala Nino Flisar, koordinator projekta, in Alenka Jovanovski, vitezinja poezije. Letošnji Pesniški turnir bo posvečen dolgoletni podpornici prireditve in ambasadorki branja Manci Košir. Občinstvo bo nagovorila idejna pobudnica projekta Zora A. Jurič. Strokovna žirija, v sestavi Irena Novak Popov, Jure Jakob in Franci Novak, bo izbrala viteza ali vitezinjo poezije, ki bo v trajno last prejel/-a ročno kovano vrtnico umetnostnega kovača Mihe Krištofa, denarno nagrado 1000 evrov in knjižno darilo. Svojega zmagovalca ali zmagovalko bo z glasovanjem izbralo tudi na prireditvi prisotno občinstvo. Izdan bo tudi zbornik finalnih pesmi, ki ga bodo prejeli vsi obiskovalci.
V primeru dežja bo dogodek potekal v večnamenski dvorani Vetrinjskega dvora.
Produkcija: Klub kulturnih ustvarjalcev KU KU in Kreacija s.p. Izvedba: Klub kulturnih ustvarjalcev KU KU in Kreacija s.p. v sodelovanju z Narodnim domom Maribor, KUD Codo in festivalom Slovenski dnevi knjige v Mariboru.

Povezava do originalnega članka

Piknik prostovoljskih organizacij in prostovoljk_cev
2024-05-24 16:00 | Park KC Pekarna
24. 5. 2024 ob 16.00, park KC Pekarna
Piknik prostovoljskih organizacij in prostovoljk_cev
V petek, 24. 5. 2024, vas ob 16.00 v okviru Festivala prostovoljstva v Mariboru vse prostovoljke_ce in prostovoljske organizacije vabimo v park Kulturnega centra Pekarna na prostovoljski piknik. S piknikom se vam mreža “Prostovoljstvo v Mariboru” zahvaljuje vas čas, trud in neusahljivo energijo, s katerimi mnogimi lepšate dneve in delate življenje v našem mestu prijaznejše.

Dogodek organiziramo v okviru mreže “Prostovoljstvo v Mariboru”.

Povezava do originalnega članka
